Notum sit omnibus presentibus et futuris quod Hugo li Palmers, quando venit ad conversionem apud Firmitatem, et Maria, mater ejus, atque Joleta, soror predicti Hugonis, concesserunt Deo et sancte Marie de Firmitate et monachis ejusdem loci quicquid tenebant de terra Willelmi de Cabilone, de qua debebant octo nummos censuales et unum prandium. Positio predicte terre: due pose ad puteum de Rues; due pose prope mansum qui fuit sancte Marie Bellimontis, en la Cumba; una posa ad Salgisvesin; ad la Salzeia, prope cundaminam Humberti Sancti Ambrosii due pose. Hujus rei testes: Robertus Neriols de Varennis, Petrus de Mez, Bernardus Beliars de Varennis, Robertus Guillelmus.